***Mësimi 21: Luajmë dhe argëtohemi***

Në këtë orë mësimore nxënësit duhet të drejtohen në mësimin e lojës lëvizore “Zëre vendin sa më shpejtë”. Kjo lojë është shumë argëtuese dhe kontribuon në zhvillimin e përqendrimit dhe shpejtësisë së reagimit. Gjithashtu organizimi i kësaj loje do të shërbejë për të vëzhguar tek nxënënsit sjellje të ndryshme referuar ruajtjes së higjenës dhe veshjes së përshtatëshme. Mësuesi duhet të ndërhyjë me informacione dhe këshilla me qëllim që nxënësit të mund të fitojnë koncepte të sakta.

P***ë***r organizimin e veprimtarive t***ë*** k***ë***saj ore mund t’i referoheni rubrik***ë***s 7 **Shtojcë- Lojrat lëvizore dhe popullore të trajtuara në program,** në të cilën janë paraqitur karakteristikat e organizimit të lojës dhe modelit të planifikimit të orës mësimore, të paraqitur në rubrikën 3 “**Planifikimi n*ë* Edukim fizik, sporte dhe sh*ë*ndet**”.

**Detyrat dhe puna e pavarur:** Nxënësit në shtëpi duhet të lexojnë këshillat në rubrikën “Këshilla”, dhe të diskutojnë rreth tyre në orën mësimore të rradhës.