***Mësimi 14:* KUJDESI GJATË LOJËS**

Siç e dimë, mënyrat e administrimit të nxënësve në orën e edukimit fizik janë shumë më të ndryshme se sa ato që mësuesit përdorin gjatë orëve të tjera mësimore. Për të mundësuar një administrim sa më të mirë, në mënyrë që rreziqet me të cilat mund të përballen nxënësit gjatë orës së edukimit fizik të evitohen, është i nevojshëm përdorimi i një strategje të re, e cila duhet të përdoret për të ndërhyrë e kontrolluar forma të ndryshme të sjelljeve.

Është e rëndësishme që nxënësve tu tregohen rregulla të shkruar e të fiksuar në një pozicion të dukshëm të palestrës apo klasës, pasi mundësia për t’i njohur, memorizuar dhe ndjekuar ato është disa derë më e madhe se sa në rastin kur vetëm ua themi këto rregulla (pavarësisht nga fakti që mund tu thuhen e tu kujtohen herë pas here). As një fjalë e drejtëpërdrejtë ose diskutim rreth rregullave nuk do të jetë më e efektshme se sa një poster i vendosur në një vend të dukshëm në ambjentin ku kryhet veprimtari fizike e sportive.

Në orën mësimore kjo temë mund të trajtohet si më poshtë:

|  |  |  |  |  |
| --- | --- | --- | --- | --- |
| **Fusha: Edukim fizik sporte dhe shëndet** | **Lënda: Edukim fizik sporte dhe shëndet** | **Shkalla: II** | | **Klasa e parë** |
| **Tema mësimore: Kujdesi gjatë lojës** | | | **Situata e të nxënit: Bashkëbisedim, sjellja shembujve dhe reflektim i nxënësve.** | | |
| **Rezultatet e të nxënit të kompetencave të fushës sipas temës mësimore:**  **Nxënësi:**   * Njeh rregullat elementare të ruajtjes së organizmit nga dëmtimet e mundshme gjatë të ushtruarit me aktivitet fizik e sportiv. | | | **Fjalë kyçe:**  Rregullore  Poster | | |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | | | **Lidhja me fushat e tjera ose me temat ndërkurrikulare:** Shkencat shoqërore, Gjuhën dhe komunikimin | | |
| **Metodologjia dhe veprimtaritë e nxënësve** | | | | | |
| **Faza e parë:** Mësuesi i fton nxnënësit të shikojnë figurën dhe të diskutojnë rreth asaj që kuptojnë prej saj.  **Faza e dytë:** Mësuesi kërkon prej nxënënësve të lexojnë tregimin për Enkelin dhe më pas i fton ata të dikutojnë rreth pyetjeve:  1. Çfarë bëri Enkeli, që mësuesi e këshilloi të lexonte posterin?  2. Çfarë mund të jetë shkruar në posterin e rregullores?  3. Çfarë do të bëje ti, po të ishe në vend të Enkelit?  **Faza e tretë:** Mësuesi shpjegon duke përdorur shembuj për rëndësinë e respektimit të rregullave gjatë të ushtruarit me veprimtari fizike e sportive.  Faza e katërt: Mësuesi fton nxënësit të shikojnë figurat në rubrikën “Provo veten”, të plotësojnë tabelën me rregulla duke vendosur PO ose JO, më pas drejton nxnënësit në një diskutim rregullave të tabelës, duke treguar kujdes në dhënien e mundësisë për t’u shprehur dhe për t’u aktivizuar në diskutim të gjithë nxënësve në klasë. | | | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohjuritë që kanë rreth temës mësimore.  Do të vlerësohen për dukuritë pozitive të shfaqura gjatë dikutimit (respektimi mendimit të shokëve, rradhës së diskutimit, pjesmarrja aktive në diskutim, etj.). | | | | | |
| **Detyrat dhe puna e pavarur:**  Nxënësit të ngjyrosin dhe të lidhin me shigjetë figurat tek rubrika “Provo veten”. | | | | | |