***Mësimi 25: VEPRIMTARI “BANKETI I USHQIMEVE”***

Si përmbledhëse e të gjitha njohurive të trajtuara në temat mësimore të mësipërme, do të zhvillohet një veprimtari, që konsiston në organizimin e një “banketi ushqimesh”. Kjo veprimtariduhet edukojë tek nxnënësit punën në grup, t’i ndihmojë të reflektojnë mbi njohuritë e marra, të ngacmojë tek ta të menduarit kritik, si dhe të zhvillojë aftësitë e komunikimit dhe të shprehurit.

Në orën mësimore kjo temë mund të trajtohet si më poshtë:

|  |  |  |  |
| --- | --- | --- | --- |
| **Fusha: Edukim fizik sporte dhe shëndet** | **Lënda: Edukim fizik sporte dhe shëndet** | **Shkalla: II** | **Klasa e parë** |
| **Tema mësimore: Banketi i ushqimeve** | | **Situata e të nxënit: Punë në grup për organizimin e banketit** | |
| **Rezultatet e të nxënit të kompetencave të fushës sipas temës mësimore:**  **Nxënësi:**   * Identifikon produkte të shëndetëshme ushqimore. * Identifikon mënyra të shëndetëshme të të ushqyerit. | | **Fjalë kyçe:**  Ushqim  Produkte ushqimore  Ushqim i shëndetshëm  Mënyra të shëndetshme të të ushqyerit | |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Shkencat shoqërore, Gjuhën dhe komunikimin | |
| **Metodologjia dhe veprimtaritë e nxënësve** | | | |
| **Veprimi 1:** Mësuesi, i ka njohur nxënësit me veprimtarinë që do të organizohet që në orën paraardhëse mësimore, si dhe i ka udhëzuar ata të ftojnë familjarë në këtë veprimtari.  **Veprimi 2:** Mësuesi i ka udhëzuar nxënënësit të kërkojnë leje nga prindërit për të marrë produkte ushqimore nga shtëpia si dhe për llojet e produkteve që duhet të sjellin në veprimtari.  **Veprimi 3:** Mësuesi drejton nxënënësit në vendosjen e ushqimeve, në një tavolinë, duke ndarë veçmas frutat, perimet dhe ushqimet e konservuara.  **Veprimi 4:** Mësuesi i drejton nxënësit në një diskutim rreth vlerave ushqyese që kanë ushqimet që ndodhen mbi tryezë.    Mësuesi duhet të tregojë kujdes në dhënien e mundësisë dhe në inkurajimin e të gjithë nxënësve për t’u përfshirë në punën në grup e për tu aktivizuar në diskutim. Kjo orë mësimore mund të bëhet e hapur dhe në të të ftohen mësues e familjarë, të cilët mund të marrin pjesë në diskutim. | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin, me mësuesin/en për njohjuritë që kanë rreth temës që diskutohet.  Do të vlerësohen për dukuritë pozitive të shfaqura gjatë veprimtarisë, (respektimi mendimit të shokëve, rradhës së diskutimit, pjesmarrja aktive në punën në grup dhe në diskutim, etj.) | | | |
| **Detyrat dhe puna e pavarur:**  Nxënësit në shtëpi duhet të lexojnë këshillat në rubrikën “Këshilla”. | | | |