**MËSIMI 12: VEPRIMTARI “TAKIM ME MJEKEN”**

Si përmbledhëse e të gjitha njohurive të trajtuara në temat mësimore të mësipërme, do të zhvillohet një veprimtari, që konsiston në organizimin e një takimi me një mjeke, e cila do t’u flasë nxënësve rreth sëmundjeve, barnave dhe vaksinave. Kjo veprimtariduhet të ndihmojë nxënësit të reflektojnë mbi njohuritë e marra, të ngacmojë tek ta të menduarit kritik, si dhe të zhvillojë aftësitë e komunikimit dhe të shprehurit.

Në orën mësimore kjo temë mund të trajtohet si më poshtë:

|  |  |  |  |
| --- | --- | --- | --- |
| **Fusha: Edukim fizik sporte dhe shëndet** | **Lënda: Edukim fizik sporte dhe shëndet** | **Shkalla: II** | **Klasa e parë** |
| **Tema mësimore: Takim me mjeken** | | **Situata e të nxënit: Takim me një mjeke, bashkëbisedim pyetje-përgjigje, sjellja shembujve dhe reflektim i nxënësve.** | |
| **Rezultatet e të nxënit të kompetencave të fushës sipas temës mësimore:**  **Nxënësi:**   * Identifikon situata (simptoma) të thjeshta shëndetësore (temperaturën, kollën, dhimbje të barkut, etj.). * Pi barnat vetëm me këshillën e mjekut pediatër dhe në prani të prindërve. * Kupton se disa barna (medikamente) dhe vaksinat ndikojnë në pozitivisht në shëndetin dhe mirëqenien e tij/saj. | | **Fjalë kyçe:**  Barna  Vaksinat | |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Shkencat natyrore, Gjuhën dhe komunikimin | |
| **Metodologjia dhe veprimtaritë e nxënësve** | | | |
| **Veprimi 1:** Mësuesi duhet të instruktojë nxnënësit që të bisedojnë më parë në shtëpi me prindërit për të marrë informacion rreth asaj që dinë ata mbi barnat dhe vaksinat.  **Veprimi 2:** Mësuesi duhet të instruktojë nxnënësit që të konsultohen me prindërit rreth asaj që dëshirojnë të mësojnë nga mjekja.  **Veprimi 3:** Mësuesi i drejton nxënësit të bëjnë një listë me pyetje për mjeken, rreth sëmundjeve, barnave, vaksinave dhe funksionit të tyre në shëndetin e njeriut.  **Veprimi 4:** Lista me pyetje i jepet mjekut një ditë përpara, që të përgatisë përgjigjet.  **Veprimi 5:** Organizohet takimi në klasë me mjeken. Mësuesi drejton bashkëbisedimin rreth pyetjeve që janë në listë, por nxënësit mund të bëjnë edhe pyetje të tjera, që të lindin gjatë bisedës.  Në këtë fazë mësuesi duhet të tregojë kujdes në dhënien e mundësisë për t’u shprehur dhe për t’u aktivizuar në diskutim të gjithë nxënësve në klasë. | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin, me mësuesin/en dhe mjekun për njohjuritë që kanë rreth temës që diskutohet.  Do të vlerësohen për dukuritë pozitive të shfaqura gjatë dikutimit, (respektimi mendimit të shokëve, rradhës së diskutimit, pjesmarrja aktive në diskutim, etj.) | | | |
| **Detyrat dhe puna e pavarur:**  Nxënësit në shtëpi duhet të lexojnë këshillat në rubrikën “Këshilla”, dhe të diskutojnë rreth tyre në orën mësimore të rradhës. | | | |