**MËSIMI 11: VAKSINAT**

Jo të gjithë barnat mjeksore kanë të njëjën “detyrë” për të kryer, atë të luftimit të shkaktarëve që kanë sjellë sëmundjen. Edhe kur një antibiotik ka filluar të luftojë mikrobet në trup, ju përsëri temperatura apo dhimbjet në trup mund të vazhdojnë. Në këtë rast mjeku mund të këshillojë edhe një bar tjetër, i cili ul temperaturën e lehtëson dhimbjet. Qetësuesit e dhimbjeve ndihmojnë të ndiheni më mirë, por ato nuk mund të shërojnë sëmundjet. Këtë detyrë e kryejnë vetëm **barnat q**ë **veprojn**ë **kund**ë**r mikrobeve, vituseve apo çdo shkaku q**ë **kan**ë **sjell**ë **s**ë**mundjen.**

Por ndodh që të merren **barna që zbusin gjendjen e bezdisshme**, dhembje apo kruarje, për shembull përdorimi i pikave për të lëruar hundët e zëna nga rrufa apo përdorimi i kremrave që ndihmojnë të shërohet një pickim nga një insekt, në këtë rast mund të mos përdoren ilaçe të tjerë shoqërues, pasi hundët e zëna janë liruar e pickimi i insektit është zhdukur. Në këtë rast nuk ka nevojë për një bar tjetër.

Shumë njerëz gjithashtu të marrin **barna për të kontrolluar sëmundjet që nuk shërohen asnjëherë plotësisht**, të tilla si diabeti, apo që shërohen me vështirësi si astma. Me ndihmën e këtyre barnave, njerëzit mund të kontrollojnë sëmundjen e tyre që të mos ndihen keq e të gëzojnë jetën, duke shmangur disa nga simptomat më të rënda të lidhura me sëmundjet e tyre.   
Së fundi, ka barna të rëndësishme të cilat i ruajnë njerëzit nga marrja e sëmundjeve të ndryshme. Këto barna quhen **vaksina**. Ato parandalojnë infektimin e trupit të njeriut nga sëmundje të ndryshme si fruthi, shytat, etj. Që një fëmijë të rritet i shëndetshëm është shumë e rëndësishme që ai kryejë vaksinimin sa herë që doktori pediatër e kërkon këtë.

Vaksinat janë pjesë e sistemit të imunizimit aktiv të njeriut (imunisim jo natyral) dhe janë të ndryshme në bazë të sëmundjes që luftojnë. Ato mund të përbëhet nga mikroorganizmave çaktivizuar (të vrarë) apo jo të dëmshme (zbutur). Ato janë një mjet i thjeshtë, efikase dhe të sigurt për të mbrojtur fëmijët kundër sëmundjeve të rrezikshme, për të cilat nuk ka terapi efektive ose sëmundje që mund të jenë premisë për komplikacione të rënda. Rreziqet e këtyre sëmundjeve janë shumë më të mëdha se efektet anësore që paraqesin vaksinat.

Në orën mësimore kjo temë mund të trajtohet si më poshtë:

|  |  |  |  |
| --- | --- | --- | --- |
| **Fusha: Edukim fizik sporte dhe shëndet** | **Lënda: Edukim fizik sporte dhe shëndet** | **Shkalla: II** | **Klasa e parë** |
| **Tema mësimore: Vaksinat** | | **Situata e të nxënit: Bashkëbisedim, sjellja shembujve dhe reflektim i nxënësve.** | |
| **Rezultatet e të nxënit të kompetencave të fushës sipas temës mësimore:**  **Nxënësi:**   * Kupton se vaksinat ndikojnë në pozitivisht në shëndetin dhe mirëqenien e tij/saj. | | **Fjalë kyçe:**  Vaksinat | |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Shkencat natyrore, Gjuhën dhe komunikimin | |
| **Metodologjia dhe veprimtaritë e nxënësve** | | | |
| **Faza e parë:** Mësuesi i fton nxnënësit të shikojnë figurën dhe të diskutojnë rreth asaj që kuptojnë prej saj.  **Faza e dytë:** Mësuesi kërkon prej nxënënësve të lexojnë tregimin për Teutën dhe më pas i fton ata të dikutojnë rreth pyetjeve:  1. Si mendon, a bëri mirë Teuta që kundërshtoi të bënte vaksinën?  2. Si e bindi Teutën mjekja pediatre për të bërë vaksinën?  **Faza e tretë:** Mësuesi shpjegon duke përdorur shembuj për vaksinat, çfarë janë ato dhe se si e ndihmojnë trupin të mbrohet nga sëmundje të rrezikshme.  **Faza e katërt:** Mësuesi fton nxnënësit të plotësojnë fjalitë në rubrikën “Provo veten”.  Më pas drejton nxnënësit në një diskutim rreth pyetjes “A e ke pyetur ndonjëherë veten se si të mbrojnë vaksinat nga sëmundjet?  Mësuesi tregon kujdes në dhënien e mundësisë për t’u shprehur dhe për t’u aktivizuar në diskutim të gjithë nxënësve në klasë. | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohjuritë që kanë rreth temës mësimore  Do të vlerësohen për dukuritë pozitive të shfaqura gjatë dikutimit (respektimi mendimit të shokëve, rradhës së diskutimit, pjesmarrja aktive në diskutim, etj.) | | | |
| **Detyrat dhe puna e pavarur:**  Plotësimi i fjalive në tekst. | | | |