***Mësimi 13: Çfarë janë rregullat?***

E gjithë veprimtaria ditore e njërëzve organizohet bazuar në rregulla, respektimi i të cilave mundëson bashkëjetesën e njerëzve në komunitet dhe sigurinë. Rregullat janë pjesë e natyrës dhe e shoqërisë. Çdo fushë e jetës organizohet dhe drejtohet prej rregullave. Për këtë arsye është shumë e rëndësishme që fëmijët të edukohen që në moshë të hershme me rregullat dhe respektimin e tyre.

Në orën mësimore kjo temë mund të trajtohet si më poshtë:

|  |  |  |  |
| --- | --- | --- | --- |
| **Fusha: Edukim fizik sporte dhe shëndet** | **Lënda: Edukim fizik sporte dhe shëndet** | **Shkalla: II** | **Klasa e parë** |
| **Tema mësimore: Çfarë janë rregullat?** | | **Situata e të nxënit: Bashkëbisedim, sjellja shembujve dhe reflektim i nxënësve.** | |
| **Rezultatet e të nxënit të kompetencave të fushës sipas temës mësimore:**  **Nxënësi:**   * Identifikon rregulla elementare. | | **Fjalë kyçe:**  Rregulla | |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Shkencat shoqërore, Gjuhën dhe komunikimin | |
| **Metodologjia dhe veprimtaritë e nxënësve** | | | |
| **Faza e parë:** Mësuesi i fton nxënësit të shikojnë figurën dhe të diskutojnë rreth asaj që kuptojnë prej saj.  **Faza e dytë:** Mësuesi kërkon prej nxënënësve të lexojnë tregimin për Altinin dhe më pas i fton ata të dikutojnë rreth pyetjeve:  1. Cilat ishin rregullat në lojën që po luanin katër shokët?  2. Si mendon, çfarë bëri Altini, që i mërziti shokët e tij?  3. Si mendon, për çfarë shërbejnë rregullat?  4. Vetëm lojërat kanë rregulla?  **Faza e tretë:** Mësuesi shpjegon duke përdorur shembuj për rregullat dhe rëndësinë e respektimit të tyre.  **Faza e katërt:** Mësuesi fton nxënësit:  1. Të shikojnë figurat në rubrikën “Provo veten” dhe të gjejnë se cilët janë rregullat e treguara në to.  Më pas drejton nxnënësit në një diskutim rreth rregullave të treguar në figura, duke treguar kujdes në dhënien e mundësisë për t’u shprehur dhe për t’u aktivizuar në diskutim të gjithë nxënësve në klasë. | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohjuritë që kanë rreth temës mësimore  Do të vlerësohen për dukuritë pozitive të shfaqura gjatë dikutimit (respektimi mendimit të shokëve, rradhës së diskutimit, pjesmarrja aktive në diskutim, etj.) | | | |
| **Detyrat dhe puna e pavarur:**  Të shkruajnë nga një fjalë me çdo shkronjë që ndodhet në kuti (rubrika “Provo veten”.) | | | |