***Mësimi 9: Kur unë jam sëmurë***

Shpesh herë gjendemi përpara faktit që, fëmijët kanë frikë të shkojnë e të vizitohen tek mjeku pediatër. Që në fëmijërinë e hershme fëmija mësohet me idenë se në qoftë se i shfaqet në horizont një përparse e bardhë, nuk e pres asgë e mirë, përveç pranisë së një shiringe, një ilaçi me shije të keqe apo një stretoskopi të ftohtë që do t’i “ngjitet” pas trupit. Shpesh herë prindit përdorin gënjeshtrën për të bindur fëmijën që të vizitohet nga mjeku, por kjo mënyrë nuk është e suksshme dhe nuk sjell asgjë tjetër vetëm përforcimin e idesë se mjeku është një “gjë e keqe”. Fëmijët duhet të edukohen dhe të binden se dhimjet dhe shqetësimet e tyre kur janë sëmurë mund të largohen vetëm nëse ata lejojnë që mjeku pediatër i viziton e i këshillon ata.

Në orën mësimore kjo temë mund të trajtohet si më poshtë:

|  |  |  |  |
| --- | --- | --- | --- |
| **Fusha: Edukim fizik sporte dhe shëndet** | **Lënda: Edukim fizik sporte dhe shëndet** | **Shkalla: II** | **Klasa e parë** |
| **Tema mësimore: Kur unë jam sëmurë** | | **Situata e të nxënit: Bashkëbisedim, sjellja shembujve dhe reflektim i nxënësve.** | |
| **Rezultatet e të nxënit të kompetencave të fushës sipas temës mësimore:**  **Nxënësi:**   * Identifikon situata (simptoma) të thjeshta shëndetësore (temperaturën, kollën, dhimbje të barkut, etj.). | | **Fjalë kyçe:**  Vizitë mjeksore  Mjek pediatër | |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Shkencat natyrore, Gjuhën dhe komunikimin | |
| **Metodologjia dhe veprimtaritë e nxënësve** | | | |
| **Faza e parë:** Mësuesi i fton nxnënësit të shikojnë figurën dhe të diskutojnë rreth asaj që kuptojnë prej saj.  **Faza e dytë:** Mësuesi kërkon prej nxënënësve të lexojnë tregimin dhe më pas i fton ata të dikutojnë rreth pyetjeve:  1. A të ndodh shpesh të të dhembë barku, koka ose gryka?  2. Po shqetësime të tjera a ke pasur kur ke qenë sëmurë?  3. A ke shkuar edhe ti tek mjeku pediatër, apo ke qëndruar në shtëpi nën kujdesin e prindërve?  **Faza e tretë:** Mësuesi shpjegon duke përdorur shembuj për rëndësinë e vizitës së mjekut pjediatër kur je i sëmurë apo ke shqetësime të tjera.  **Faza e katërt:** Mësuesi kërkon nxënësve të lidhin me shigjeta figurat në tabelën e tekstit, më pas i fton ata të diskutojnë rreth pyetjeve  1. Si janë kujdesur prindërit për ty, kur ke qenë sëmurë?  2. Çfarë kanë bërë ata për të t’i lehtësuar dhembjet dhe për ta ulur temperaturën?  Mësuesi duhet të tregojë kujdes në dhënien e mundësisë për t’u shprehur dhe për t’u aktivizuar në diskutim të gjithë nxënësve në klasë. | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohjuritë që kanë rreth temave të trajtuara.  Do të vlerësohen për dukuritë pozitive të shfaqura gjatë veprimtarisë, si dhe pjesëmarrja aktive në të. | | | |
| **Detyrat dhe puna e pavarur:**  Nxënësit në shtëpi duhet të lexojnë këshillat në rubrikën “Këshilla”, dhe të diskutojnë rreth tyre në orën mësimore të rradhës. | | | |