***VLERËSIMI***

Vlerësimi i nxënësit përshkon gjithë procesin mësimor, shërben për përmirësimin e këtij procesi dhe mbështetet tërësisht në përmbajtjen e programit lëndor. Kjo do të thotë që mësuesi nuk ka të drejtë të vlerësojë nxënësit për ato kompetenca që nuk përshkruhen në program.

Fusha mësimore “Edukim fizik, sporte dhe shëndet” në arsimin bazë ndihmon nxënësit të zhvillojnë njohuritë, shkathtësitë, qëndrimet dhe kompetencat e nevojshme, të cilat kontribuojnë në sigurimin e mirëqenies shëndetësore, intelektuale, emocionale, fizike dhe sociale.

***Nivelet e arritjes*** shprehin rezultatet e ndryshme që arrijnë nxënës të ndryshëm gjatë proçesit mësomor, për të arritur rezultatet e të nxënit dhe fitimin e kompetencave. Çdo nivel, në thelb, ofron kritere të njësuara për vlerësimin e njohurive, shkathtësive dhe qëndrimeve të nxënësve sipas fushave përkatëse. Këto nivele hartohen për të mundësuar mësuesit të përcaktojnë arritjen e kompetencës nga nxënësi në fund të çdo viti sipas shkallëve përkatëse.

Vlerësimi rigoroz bazuar në nivele të përcaktuara, krijon besim në gjykimet e mësuesve, jep siguri te prindërit dhe të tjerët që të gjithë nxënësit i kanë arritjet e tyre në përputhje me standardet e pranuara kombëtare dhe janë duke ecur në përputhje me pritshmëritë.

**Kërkesa për zbatimin e niveleve të arritjes**

Nivelet e arritjes bazohen në rezultatet e të nxënit të kompetencave të përcaktuara sipas shkallëve për fushat përkatëse në dokumentin e kurrikulës bërthamë. Ato do të përdoren nga mësuesit, hartuesit e teksteve shkollore e materialeve të tjera ndihmëse për procesin mësimor, specialistët e vlerësimit dhe inspektorët e arsimit.

Në veçanti, nivelet e arritjes do ta ndihmojnë mësuesin për të planifikuar mësimdhënien individuale, punën e diferencuar sipas niveleve të nxënësit, për të ndikuar pozitivisht në progresin e tijdhe për të raportuar të nxënit e nxënësit. Për të përcaktuar nivelin e arritjes së nxënësit duhen bërë një sërë vëzhgimesh dhe duhen përdorur një sërë instrumentesh vlerësimi të cilat do të shërbejnë më pas për progresin e tij.

Hartimi i instrumenteve të vlerësimit të arritjeve të të nxënit duhet kryer duke u mbështetur në nivelet e arritjeve që janë përshkruar në këtë dokument.

**Përshkrim i përgjithshëm i 5 niveleve** të arritjes

Në parim janë përcaktuar **pesë nivele arritje** (1,2,3,4,5) të njohurive, aftësive dhe qëndrimeve që demonstron nxënësi: niveli 1 (***pamjaftueshëm***), niveli 2 (***mjaftueshëm***), niveli 3 (***mirë***), niveli 4 (***shumë mirë***) dhe niveli 5 (***shkëlqyeshëm***). Këto nivele korrespondojnë përkatësisht me notat: 4; 5-6; 7; 8-9; dhe 10 të sistemit të vlerësimit me notë. Përveç përshkrimit të profilit të përgjithshëm (diagrama 1), secili nivel është specifikuar edhe për secilën kompetencë sipas fushave1 në përshtatje me rezultatet përkatëse të të nxënit, në përfundim të shkallës 3 dhe 4. (Për vlerësimin e arritjeve të klasës së 6-të, do t’i referoheni shkallës së 3-të).

**Diagrama 1**



***NIVELET E ARRITJES SIPAS KOMPETENCAVE, SIPAS NIVELEVE 2, 3, 4, DHE 5- SHKALLA 3 -4***

|  |  |  |
| --- | --- | --- |
| **Kompetenca 1: Shfaq aftësi lëvizore në përshtatje me situata të ndryshme lëvizore e sportive**  • Kryen kombinime të thjeshta lëvizore, me pjesë të ndryshme të trupit.  • Kryen kombinime me lëvizje të ndryshme jolokomotore (tërheqje, shtytje, ekuilibrim, kthim, rrotullim etj.), lokomotorë (ecje, vrapim, kërcim etj.).  • Demonstron lëvizje të ndryshme manipulative me mjete (hedhje, pritje, goditje,).  • Zbaton kombinime të ndryshme lëvizore referuar situatave të ndryshme të lojërave para sportive.  • Demonstron metoda të përshtatshme të kryerjes së aktivitetit (marshimit) në natyrë. | | |
| **Niveli** | **Shkalla 1** | **Shkalla 2** |
| **Niveli 5** | *Nxënësi/ja i këtij niveli:*  • Kryen *lehtësisht dhe pa gabime* lëvizje të ndryshme të pjesëve të ndryshme të trupit.  • Kryen *lehtësisht dhe pa gabime* lëvizje jolokomotore (tërheqje, shtytje, ekuilibrim, kthim, rrotullim etj.) dhe lokomotore (ecje, vrapim, kërcim etj.)  • Identifikon *lehtësisht dhe pa gabime* ndryshimet midis lëvizjeve manipulative me mjete (hedhje, pritje, goditje, xhonglim etj.).  • Kryen *lehtësisht dhe pa gabime*, kombinime të ndryshme lëvizore referuar situatave të ndryshme të lojërave para sportive.  • Demonstron se ka *aftësi shumë të mira* të përshtatjes të lojërave të reja lëvizore. | *Nxënësi/ja i këtij niveli:*  • Kryen *lehtësish dhe pa gabime* kombinime lëvizore, me pjesë të ndryshme të trupit.  • Kryen *lehtësisht dhe pa gabime* kombinime me lëvizje të ndryshme jolokomotore (tërheqje, shtytje, ekuilibrim, kthim, rrotullim etj.), lokomotorë (ecje, vrapim, kërcim etj.).  • Demonstron *aftësi shumë të mira* në lëvizje të ndryshme manipulative me mjete (hedhje, pritje, goditje, xhonglim etj.).  • Kryen *lehtësisht dhe pa gabime*, kombinime të ndryshme lëvizore referuar situatave të ndryshme të lojërave para sportive.  • Demonstron *aftësi shumë të mira* të përshtatjes dhe krijimit të lojërave të reja lëvizore. |
| **Niveli 4** | *Nxënësi/ja i këtij niveli:*  • Kryen *lehtësisht me 1-2 gabime* lëvizje të ndryshme të pjesëve të ndryshme të trupit.  • Kryen *lehtësisht me 1-2 gabime* lëvizje jolokomotore (tërheqje, shtytje, ekuilibrim, kthim, rrotullim etj.) dhe lokomotore (ecje, vrapim, kërcim etj.)  • Identifikon *pa gabime* ndryshimet midis lëvizjeve manipulative me mjete (hedhje, pritje, goditje, xhonglim etj.).  • Kryen *lehtësisht me 1-2 gabime*, kombinime të ndryshme lëvizore referuar situatave të ndryshme të lojërave para sportive.  • Demonstron se ka *aftësi të mira* të përshtatjes të lojërave të reja lëvizore. | *Nxënësi/ja i këtij niveli:*  • Kryen *lehtësish dhe 1-2 gabime* kombinime lëvizore, me pjesë të ndryshme të trupit.  • Kryen *lehtësisht me 1-2 gabime* kombinime me lëvizje të ndryshme jolokomotore (tërheqje, shtytje, ekuilibrim, kthim, rrotullim etj.), lokomotorë (ecje, vrapim, kërcim etj.).  • Demonstron *aftësi të mira* në lëvizje të ndryshme manipulative me mjete (hedhje, pritje, goditje, xhonglim etj.).  • Kryen *lehtësisht me 1-2 gabime*, kombinime të ndryshme lëvizore referuar situatave të ndryshme të lojërave para sportive.  • Demonstron *aftësi të mira* të përshtatjes dhe krijimit të lojërave të reja lëvizore. |
| **Niveli 3** | *Nxënësi/ja i këtij niveli:*  • Kryen *me disa gabime* lëvizje të ndryshme të pjesëve të ndryshme të trupit.  • Kupton *me vështirësi* dhe përpiqet të argumentojë diferencën midis pozicioneve të sakta (drejtqëndrimeve) dhe të pasakta të qëndrimit të shtyllës kurrizore në vend dhe në lëvizje.  • Kryen *me disa gabime* lëvizje jolokomotore (tërheqje, shtytje, ekuilibrim, kthim, rrotullim etj.) dhe lokomotore (ecje, vrapim, kërcim etj.)  • Identifikon *me vështirësi* ndryshimet midis lëvizjeve manipulative me mjete (hedhje, pritje, goditje, xhonglim etj.).  • *Kryen me 3-4 gabime*, kombinime të ndryshme lëvizore referuar situatave të ndryshme të lojërave para sportive.  • Demonstron se ka *aftësi të pjesshme* në përshtatjen e lojërave të reja lëvizore. | *Nxënësi/ja i këtij niveli:*  • *Kryen me 4-5 gabime* kombinime lëvizore, me pjesë të ndryshme të trupit.  • *Kryen me 4-5 gabime* kombinime me lëvizje të ndryshme jolokomotore (tërheqje, shtytje, ekuilibrim, kthim, rrotullim etj.), lokomotorë (ecje, vrapim, kërcim etj.).  • Demonstron se ka *aftësitësi të pjesshme* për kryerjen e lëvizjeve të ndryshme manipulative me mjete (hedhje, pritje, goditje, xhonglim etj.).  • *Kryen me 3-4 gabime*, kombinime të ndryshme lëvizore referuar situatave të ndryshme të lojërave para sportive.  • Demonstron se ka *atësi të pjesshme* të përshtatjes dhe krijimit të lojërave të reja lëvizore. |
| **Niveli 2** | *Nxënësi/ja i këtij niveli:*  • *Kryen me shumë veshtirësi* dhe me disa gabime lëvizje të ndryshme të pjesëve të ndryshme të trupit.  • *Kryen me shumë vështirësi* dhe me disa gabime lëvizje jolokomotore (tërheqje, shtytje, ekuilibrim, kthim, rrotullim etj.) dhe lokomotore (ecje, vrapim, kërcim etj.)  • *Kryen me shumë vështirësi* dhe me disa gabime, kombinime të ndryshme lëvizore referuar situatave të ndryshme të lojërave para sportive.  • Identifikon *me shumë vështirësi* ndryshimet midis lëvizjeve manipulative me mjete (hedhje, pritje, goditje, xhonglim etj.).  • Demonstron *aftësi të kufizuara* në përshtatjen e lojërave të reja lëvizore. | *Nxënësi/ja i këtij niveli:*  • *Kryen me vështirësi* dhe me shumë gabime kombinime lëvizore, me pjesë të ndryshme të trupit.  • *Kryen me vështirësi* dhe me shumë gabime kombinime me lëvizje të ndryshme jolokomotore (tërheqje, shtytje, ekuilibrim, kthim, rrotullim etj.), lokomotorë (ecje, vrapim, kërcim etj.).  • Demonstron se ka *aftësitësi të kufizuara* për kryerjen e lëvizjeve të ndryshme manipulative me mjete (hedhje, pritje, goditje, xhonglim etj.).  • *Kryen me shumë vështirësi* dhe me disa gabime, kombinime të ndryshme lëvizore referuar situatave të ndryshme të lojërave para sportive.  • Demonstron se ka *atësi të kufizuara* të përshtatjes dhe krijimit të lojërave të reja lëvizore. |

|  |  |  |
| --- | --- | --- |
| **Kompetenca 2: Ndërvepron me të tjerët në situata të ndryshme lëvizore e sportive**  • Zbaton rregulla të thjeshtuara në lojëra të ndryshme lëvizore, popullore e para-sportive.  • Demonstron aftësi bashkëpunimi me partnerin dhe respekti ndaj kundërshtarit në lojë.  • Zbaton në veprimtaritë sportive brenda dhe jashtë programit mësimor, si dhe në jetën e përditëshme parimet e fair-play-t | | |
| **Niveli** | **Shkalla 1** | **Shkalla 2** |
| **Niveli 5** | *Nxënësi/ja i këtij niveli:*  *Demonstron njohje shumë të mirë të rregullave të thjeshtuara në lojëra të ndryshme sportive popullore e paralëvizore të parashikuara në program.*  • Demonstron se ka *aftësi shumë të mira* bashkëpunimi me partnerin dhe respekti ndaj kundërshtarit në lojë.  • *Zbaton në çdo situatë*, në veprimtaritë sportive brenda dhe jashtë programit mësimor, si dhe në jetën e përditëshme parimet e fair-play-t | *Nxënësi/ja i këtij niveli:*  • Demonsron *njohje shumë të mirë* të rregullave të thjeshtuara në lojëra të ndryshme lëvizore, popullore e para-sportive të parashikuara në program.  • Demonstron se ka *aftësi shumë të mira* bashkëpunimi me partnerin dhe respekti ndaj kundërshtarit në lojë.  • Demonstron se ka *aftësi shumë të mira* të orientimit në natyrë duke vendosur marrëdhënie të qëndrueshme me të. |
| **Niveli 4** | *Nxënësi/ja i këtij niveli:*   * *Demonstron njohje të mirë të rregullave të thjeshtuara në lojëra të ndryshme sportive të parashikuara në program.* * Demonstron se ka *aftësi të mira* bashkëpunimi me partnerin dhe respekti ndaj kundërshtarit në lojë. * *Zbaton shpesh*, në veprimtaritë sportive brenda dhe jashtë programit mësimor, si dhe në jetën e përditëshme parimet e fair-play-t | *Nxënësi/ja i këtij niveli:*  • Demonsron *njohje të mirë* të rregullave të thjeshtuara në lojëra të ndryshme lëvizore, popullore e para-sportive të parashikuara në program.  • Demonstron se ka *aftësi të mira* bashkëpunimi me partnerin dhe respekti ndaj kundërshtarit në lojë.  • Demonstron se ka *aftësi të mira* të orientimit në natyrë duke vendosur marrëdhënie të qëndrueshme me të. |
| **Niveli 3** | *Nxënësi/ja i këtij niveli:*   * *Demonstron se njohje të pjesshme* të rregullave të thjeshtuara në lojëra të ndryshme sportive popullore e paralëvizore të parashikuara në program.   • Demonstron se ka *aftësi të pjesshme* bashkëpunimi me partnerin dhe respekti ndaj kundërshtarit në lojë.  • *Zbaton pjesërisht*, në veprimtaritë sportive brenda dhe jashtë programit mësimor, si dhe në jetën e përditëshme parimet e fair-play-t | *Nxënësi/ja i këtij niveli:*   * *Demonstron se ka njohje të pjesshme të rregullave* të thjeshtuara në lojëra të ndryshme lëvizore, popullore e lëvizore të parashikuara në program.   • Demonstron se ka *aftësi të pjesshme* bashkëpunimi me partnerin dhe respekti ndaj kundërshtarit në lojë.  • Demonstron se ka *aftësi të pjesshme* të orientimit në natyrë duke vendosur marrëdhënie të qëndrueshme me të. |
| **Niveli 2** | *Nxënësi/ja i këtij niveli:*   * *Demonstron se njohje të kufizuar të rregullave të thjeshtuara në lojëra të ndryshme sportive lëvizore,popullore e të parashikuara në program.* * *Demonstron se ka aftësi të kufizuara bashkëpunimi me partnerin dhe respekti ndaj kundërshtarit në lojë.* * *Zbaton në mënyrë të kufizuar, në veprimtaritë sportive brenda dhe jashtë programit mësimor, si dhe në jetën e përditëshme parimet e fair-play-t* | *Nxënësi/ja i këtij niveli:*   * *Demostron se njohje të kufizuar të rregullave të thjeshtuara në lojëra të ndryshme lëvizore, popullore sportive të parashikuara në program.* * *Demonstron se ka aftësi të kufizuara bashkëpunimi me partnerin dhe respekti ndaj kundërshtarit në lojë.* * *Demonstron se ka aftësi të kufizuara të orientimit në natyrë duke vendosur marrëdhenie të qëndrusheme me të* |

|  |  |  |  |
| --- | --- | --- | --- |
| ***Kompetenca 3: Përshtat një stil jete aktiv e të shëndetshëm***  • Tregon njohuri, menaxhon me emocionet e tij/saj dhe i përshtat ato në situata të ndryshme ( psh. pune në grupe, loje në shkollë dhe jashtë saj etj).  • Shpjegon diferencën midis pozicioneve të sakta (drejtqëndrimeve) dhe të pasakta të qëndrimit të shtyllës.  • Njeh rregullat elementare të ruajtjes së organizmit nga dëmtimet e mundshme gjatë të ushtruarit me veprimtari fizike e sportive.  • Demonstron përkushtim për ruajtjen dhe kultivimin e higjienës personale dhe të mjedisit në shtëpi, shkollë dhe komunitet.  • Identifikon mënyrën e sigurt të përdorimit të medikamenteve.  • Identifikon mënyra të shëndetshme të të ushqyerit. | | | |
| **Niveli** | **Shkalla 1** | | **Shkalla 2** |
| **Niveli 5** | *Nxënësi/ja i këtij niveli:*  • *Tregon dhe shprehet lehtësisht* mbi ndjesitë dhe emocionet e përjetuara gjatë një loje apo veprimtari fizike.  • *Shpjegon lehtësisht* duke përdorur *4-5 argumenta* mbi diferencën midis pozicioneve të sakta (drejtqëndrimeve) dhe të pasakta të qëndrimit të shtyllës kurrizore.   * *Demostron njohje shumë të mirë* të rregullave elementare të ruajtjes së dëmtimet e mundshme gjatë organizmit nga të ushtruarit me veprimtarei fizike e sportive. * *Demostron përkushtim dhe aftësi shumë të mirë* për ruajtjen dhe kultivimin e higjienës personale dhe të mjedisit në shtëpi, shkollë dhe komunitet. * Identifikon lehtësisht në mënyrë të sigurt të përdorimit të medikamenteve. | | *Nxënësi/ja i këtij niveli:*   * *Demonstron aftësi shumë të mira* për të menaxhuar emocionet e tij/saj në çdo situatë. * *Demonstron lehtësisht në çdo situatë* mënyrat e duhura të drejtqëndrimit të shtyllës kurrizore. * *Zbaton lehtësisht në çdo situatë* rregullat e ruajtjes së gjymtyrëve (të sipërme dhe të poshtme) nga dëmtimet e mundshme. * *Identifikon lehtësisht* dhe zbaton sipas rastit mënyra të thjeshta të kryerjes së çlodhjes aktive të organizmit. * Identifikon lehtësisht mënyra të shëndetshme të të ushqyerit në shërbim të një veprimtarie fizike sa më të kënaqshme e të shëndetshme. |
| **Niveli 4** | *Nxënësi/ja i këtij niveli:*   * *Tregon dhe shprehet me pa vështirësi mbi ndjesitë dhe emocionet e përjetuara gjatë një loje apo aktiviteti fizik.* * *Shpjegon duke përdorur 2-3 argumenta mbi diferencën midis pozicioneve të sakta (drejtqëndrimeve) dhe të pasakta të qëndrimit të shtyllës kurrizore.* * *Demonsron njohje të mirë të rregullave elementare të ruajtjes së organizmit nga dëmtimet e mundshme gjatë të ushtruarit me veprimtari fizike e sportive.* * *Demonstron aftësi të mira për ruajtjen dhe kultivimin e higjienës personale dhe të mjedisit në shtëpi, shkollë dhe komunitet.* * *Identifikon mënyrën e sigurt të përdorimit të medikamenteve.* | | *Nxënësi/ja i këtij niveli:*   * *Demonstron aftësi të mira për të menaxhuar emocionet e tij/saj në çdo situatë.* * *Demosntron në situate të ndryshme mënyrat e duhura të drejtëqëndrimit të shtyllës kurrizore.* * *Zbaton në situata të ndryshme rregullat e ruajtjes së gjymtyrëve (të sipërme dhe të poshtme) nga dëmtimet e mundshme.* * *Identifikon dhe zbaton sipas rastit mënyra të thjeshta të kryerjes së çlodhjes active të organizmit.* * *Identifikon mënyra të sëndetshme të të ushqyerit në shërbim të një veprimtarie fizike sa më të kënaqshëme e të shëndetshëme.* |
| **Niveli 3** | *Nxënësi/ja i këtij niveli:*   * *Tregon dhe shprehet me vështirësi mbi ndjesitë dhe emocionet e përjetuara gjatë një loje apo aktiviteti fizik.* * *Shpjegon me vështirësi diferencën midis pozicioneve të sakta (drejtqëndrimeve) dhe të pasakta të qëndrimit të shtyllës kurrizore.* * *Demonsron njohuri të pjesshme të rregullave elementare të ruajtjes së organizmit nga dëmtimet e mundshme gjatë të ushtruarit me veprimtari fizike e sportive.* * *Demonstron aftësi të pjesshme në ruajtjen dhe kultivimin e higjienës personale në shtëpi shkollë dhe komunitet.* * *Identifikon pjesërisht mënyrën e sigurt të përdorimit të medikamenteve.* | | *Nxënësi/ja i këtij niveli:*   * *Demonstron aftësi të pjeshme të menaxhimit të emocioneve të tij/saj në situata të ndryshme.* * *Demonstron vështirësinë e zbatimit të mënyrave të duhura të drejtëqëndrimit të shtyllës kurrizore.* * *Zbaton pjesërisht rregullat e ruajtjes së gjymtyrëve (të dëmtimit e sipërime dhe të poshtme) nga situata të ndryshme.* * *Identifikon pjesërisht dhe zbaton pjesërisht mënyra të thjeshta të kryerjes së çlodhjes aktive të organizmit.* * *Identifikon pjesërisht mënyra të shëndetshme të të ushqyerit në shërbim të një veprimtarie fizike sa më të kënaqshëme e të shëndetshëme.* |
| **Niveli 2** | *Nxënësi/ja i këtij niveli:*   * *Tregon dhe shprehet me shumë vështirësi mbi ndjesitë dhe emocionet e përjetuara gjatë një loje apo aktiviteti fizik.* * *Shpjegon me shumë vështirësi diferencën midis pozicioneve të sakta (drejtqëndrimeve) dhe të pasakta të qëndrimit të shtyllës kurrizore.* * *Demostron njohuri të kufizuara të rregullave elementare të ruajtjes së organizimit nga dëmtimet e emundshme gjatë të ushtruartit me veprimtari fizike e sportive.* * *Demonstron aftësi të kufizuara në ruajtjen dhe kultivimin e higjienës personale dhe të komunitetit në shtëpi dhe në shkollë.* * *Identifikon me zhumë vështirësi mënyrën e sigurt të përdorimit të medikamenteve.* | *Nxënësi/ja i këtij niveli:*  *Demonstron aftësi të kufizuar menaxhimin e emocioneve të tij/saj në situata të ndryshme.*   * *Demonstron me shumë vëshirësi zbatimin e mënyrave të duhura të drejtëqëndrimit të shtyllës kurrizore.* * *Zbaton në mënyrë të kufizuar rregullat e ruajtjes së gjymtyrëve (të sipërme dhe të poshtme) nga dëmtimet e mundshme.* * *Identifikon dhe zbaton me shumë vështirësi mënyra të thjeshta të kryerjes së çlodhjes aktive të organizmit.* * *Identifikon me shumë vështirësi mënyra të shëndetshme të të ushqyerit në shërbim të një veprimtarie fizike sa më të kënaqshëme e të shëndetshëme.* | |

Vlerësimi përshkrues për çdo tremujor mbështetet te portofoli i nxënësit dhe te evidencat-shënimet që mban mësuesi për përfshirjen dhe përgjigjet me gojë që jep nxënësi. Ky vlerësim përllogaritet mbi bazën:

• Përgatitjes së fëmijëve në shtëpi, nëpërmjet realizimit të detyrave të shtëpisë (15%).

• Punëve me shkrim të fëmijëve në klasë dhe përgjigjeve që jep me gojë (30%).

• Përfshirjes dhe produkteve që jep fëmija në projekte kurrikulare dhe në nisma individuale (25%).

• Rezultateve në teste (30%).

* *Vlerësimi përshkrues dhe përmbledhës në regjistër do të bëhet për kompetencat e fushës/ lëndës* duke

shënuar kodet 1-5 të shkallëve të vlerësimit. Në regjistrat aktualue me të cilët po punojnë mësuesit e klasave të para, vlerësimi përshkrues bëhet për çdo lëndë në fund të secilit tremujor, kurse vlerësimi në fletët e veçanta, të dhëna në fund të regjistrit, si në modelin e mëposhtëm.

* Në regjistrat e rinj që do të përdoren në vitin shkollor 2015-2016, vlerësimet përshkruese dhe përmbledhësi do të jenë në fund të regjistrit, si në modelin e mëposhtëm. Në regjistër do të shënohen kodet e shkallëve të vlerësimit nga 1-5.

**Shembull. Lënda e gjuhës shqipe**

**Ana e majtë e regjistrit**

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Nr. | Të dëgjuarit e teksteve të ndryshme4 | | | | Të folurit për të komunikuar dhe për të mësuar | | | | Të lexuarit e teksteve të ndryshme | | | | Të shkruarit për qëllime personale dhe funksionale | | | |
| Vl.1 | Vl.2 | Vl.3 | VP | Vl.1 | Vl.2 | Vl.3 | VP | Vl.1 | Vl.2 | Vl.3 | VP | Vl.1 | Vl.2 | Vl.3 | VP |
| 1 |  |  |  |  |  |  |  |  |  |  |  |  |  |  |  |  |
| 2 |  |  |  |  |  |  |  |  |  |  |  |  |  |  |  |  |
| 3 |  |  |  |  |  |  |  |  |  |  |  |  |  |  |  |  |
| 4 |  |  |  |  |  |  |  |  |  |  |  |  |  |  |  |  |
| ... |  |  |  |  |  |  |  |  |  |  |  |  |  |  |  |  |
| ... |  |  |  |  |  |  |  |  |  |  |  |  |  |  |  |  |

**Ana e djathtë e regjistrit**

|  |  |  |  |  |  |
| --- | --- | --- | --- | --- | --- |
| Nr. | Përdorimi i drejtë i gjuhës | | | | Përshkrimi i rezultateve të të nxënit për kompetencat e fushës/lëndës |
| Vl.1 | Vl.2 | Vl.3 | VP |
| 1 |  |  |  |  |  |
| 2 |  |  |  |  |  |
| 3 |  |  |  |  |  |
| ... |  |  |  |  |  |

Në fund të vitit shkollor bëhet **vlerësimi vjetor** i nxënësve, vlerësim i cili do të shënohet në dëftesën e nxënësit dhe në Amzën e shkollës.

**Vlerësimi vjetor do të bëhet si më poshtë (shembull):**

|  |  |  |  |  |  |  |  |
| --- | --- | --- | --- | --- | --- | --- | --- |
| Lëndët | Gjuhë shqipe | Matematikë | Dituri natyre | Edukim për shoqërinë | muzikë | Art pamor | Edukim fizik, sport dhe shëndet |
|  | **A rr i t j e** | | | | | | |
| Shkalla  Nr. | 5  (Të shkëlqyera) | 4  (Shumë të kënaqshme) | 3  (Të kënaqshme | 2  (Që kanë nevojë për përmirësim5) | 1  (Të pakënaqshme) | 5  (Të shkëlqyera) | 4  (Shumë të kënaqshme) |
| 1. |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |
| 40 |  |  |  |  |  |  |  |

Në regjistrat aktualë ky vlerësim mungon, prandaj mësuesi të krijojë mundësinë që ky vlerësim të jetë i dokumentuar në regjistër, duke përshtatur ndonjë fletë të tij ose duke shtuar një fletë të re.

Te karakteristikat e nxënësve do të shënohen cilësi të nxënësit të lidhura me përmbushjen e kompetencave kyçe.

***SHTOJCË* - Lojrat lëvizore dhe popullore të trajtuara në program**

**TEMATIKA:** Edukim nëpërmjet aktiviteteve fizike

**Nëntematika:** Lojëra lëvizore dhe tradicionale

Lojërat lëvizore *“Gjigandi dhe shkurtabiqi” dhe “Zëre vendin sa më shpejt”.*

*“Gjigandi dhe shkurtabiqi”*

***Vendi i zhvillimit*:** palestra e shkollës ose terreni i hapur sportiv

***Karakteristikat dhe organizimi i lojës lëvizore:***

Kjo lojë organizohet dhe drejtohet nga mësuesi dhe për realizimin e saj vendosni nxënësit në një ose dy rreshta përballë njëri-tjetrit apo në një formë rrethore në një distancë 1 krah larg njëri-tjetrit, ku në qendër të rrethit të qëndrojë mësuesi. Mësuesi i cili më parë ka shpjeguar dhe demonstruar (sipas rastit) rregullat e kryerjes së lojës, drejton nxënësit në ekzekutimin e saj dhe e ndërpret atë (lojën) sa herë e sheh të nevojshme për të bërë rregullime apo korrigjime. Loja kërkon vëmendjen e nxënësve dhe konsiston në dy “komanda-fjalë”, të cilat i korrespondojnë dy qëndrimeve të trupit “Gjigandi” që është drejtqëndrimi në këmbë dhe “Shkurtabiqi” qëndrimi këmbëmbledhur. Nxënësit sipas “komandës-fjalë” duhet të marrë pozicionin korrespondues.

Veprimi 1: Rregulloni formacionet e vendosjes së nxënësve, (referuar numrit të tyre, nëse janë shumë nxënës formoni dy ose më shumë reshta ose rrathë) dhe kontrolloni e rregulloni distancat midis nxënësve.

Veprimi 2: Kur të siguroheni se loja është kuptuar dhe keni tërhequr vëmendjen e të gjithë nxënësve jepni “komandën” për fillimin e lojës.

***Qëllimi dhe objektivat e lojës:***

Rritja e aftësisë së përqendrimit të vëmendjes

Rritja e shpejtësisë reaguese dhe vepruese

Edukimi i pozicioneve të sakta të qëndrimit

***Udhëzime metodike***

Grumbulloni nxënësit në qendër të palestrës apo terrenit sportiv dhe shpjegoni atyre qëllimin dhe rregullat e lojës.

Organizoni procesin mësimor dhe ngrohjen e përgjithshme të organizmit në funksion të strukturave lëvizore që do të ekzekutohen në cirkuit. Realizoni ushtrime të ngrohjes dhe përgatitjes së gjymtyrëve të poshtëm.

Jepni shpjegimet e duhura dhe shoqërojeni me demonstrime të pjesshme, për të mundësuar të kuptuarin e qartë nga nxënësit.

Realizohet loja nga nxënësit me temp të ngadaltë, bëhen korrigjimet e të metave të ekzekutimit të strukturave lëvizore.

Përsëritet realizimi i lojës sa më shumë, në varësi të kohës në dispozicion.

Vlerësoni dhe inkurajoni me fjalë të ngrohta dukuritë pozitive të shfaqura nga nxënësit gjatë realizimit të lojës.

Në varësi të numrit të nxënësve, ndani skuadra (rreshta) dhe organizoni lojën në formën e konkurrimit midis skuadrave.

“Zëre vendin sa më shpejt”

***Struktura lëvizore në përmbajtje të lojës është vrapimi i shpejtë***

***Vendi i zhvillimit*:** palestra e shkollës ose terreni i hapur sportiv

***Karakteristikat dhe organizimi i lojës:***

Kjo lojë organizohet dhe drejtohet nga mësuesi dhe për realizimin e saj vendosni nxënësit në në një formë rrethore në një distancë me shikim nga qendra e rrethit në një distancë 1m larg njëri-tjetrit. Një nxënës qëndron jashtë rrethit në gatishmëri për fillimin e lojës. Mësuesi i cili më parë ka shpjeguar dhe demonstruar (sipas rastit) rregullat e kryerjes së lojës, drejton nxënësit në ekzekutimin e saj dhe e ndërpret atë (lojën) sa herë e sheh të nevojshme për të bërë rregullime apo korrigjime.

Veprimi 1: Rregulloni vendosjes e nxënësve, (nëse janë shumë nxënës ekzekutoheni lojën me dy grupe të veçuar) dhe kontrolloni e rregulloni distancat midis nxënësve.

Veprimi 2: Kur të siguroheni se loja është kuptuar dhe keni tërhequr vëmendjen e të gjithë nxënësve jepni sinjalin për fillimin e lojës.

Veprimi 3: Me marrjen e sinjalit nxënësi që ndodhe jashtë rrethit të formuar nga nxënësit e tjerë fillon të vrapojë gjatë gjithë gjatësisë së perimetrit të rrethit dhe pas një intervali koke (të cilin e gjykon ai të arsyeshme), prek lehtë në shpatull njërin prej nxënësve që kanë formuar rrethin. Menjëherë pas këtij veprimi nxënësi e rrit shpejtësinë e vrapimit, ndërkohë që nxënësi që ndodhej në rreth, del prej tij dhe fillon të vrapojë në drejtim të kundërt me shokun.

Veprimi 4: Të dy nxënësit që tashmë po vrapojnë të dy në kahe të kundërt me njëri-tjetrin, pasi kanë përshkuar gjithë gjatësinë e perimetrit të rrethit, do të përpiqen se kush të zërë më parë vendin e mbetur bosh në rreth.

Veprimi 4: Nxënësi që mbetet jashtë rrethit (pra që nuk arrin të zero vendin bosh të rrethit) përsërit lojën, e kështu loja vazhdon.

***Qëllimi dhe objektivat e lojës:***

Rritja e aftësisë së propioceptive taktike

Rritja e shpejtësisë reaguese dhe vepruese

Perfeksionimi i teknikave të vrapimit

Rritja e aftësisë së shpejtësisë së subjekteve (nxënësve)

***Udhëzime metodike***

Grumbulloni nxënësit në qendër të palestrës apo terrenit sportiv dhe shpjegoni atyre qëllimin dhe rregullat e lojës.

Organizoni procesin mësimor dhe ngrohjen e përgjithshme të organizmit në funksion të strukturave lëvizore që do të ekzekutohen në cirkuit. Realizoni ushtrime të ngrohjes dhe përgatitjes së gjymtyrëve të poshtëm.

Jepni shpjegimet e duhura dhe shoqërojeni me demonstrime të pjesshme, për të mundësuar të kuptuarin e qartë nga nxënësit.

Realizohet loja nga nxënësit me temp të ngadaltë, bëhen korrigjimet e të metave të ekzekutimit të strukturave lëvizore.

Përsëritet realizimi i lojës sa më shumë, në varësi të kohës në dispozicion.

Vlerësoni dhe inkurajoni me fjalë të ngrohta dukuritë pozitive të shfaqura nga nxënësit gjatë realizimit të lojës.

*Lojëra popullore (tradicionale)“Bufi, klloçka dhe zogjtë”, “Kosorja”* dhe *“Dita dhe nata”.*

***“Bufi, klloçka dhe zogjtë”***

Kjo lojë zhvillohet në një vend të sheshtë, në oborr, fushë, sallë apo palestër. Në të mund të përfshihen deri në 15 nxënës të moshës 7-8 vjeç. Për realizimin e kësaj loje duhen dy lojtarë të cilët hedhin short ose dalin vullnetarë, që do të vihen në rrolin e “Bufit” dhe të “Klloçkës”. Lojtarët e tjerë janë “zogjtë” dhe formojnë një varg të kapur fort pas njëri-tjetrit, duke vendosu krahët rrotull belit të shokut që kanë përpara. Nxënësi i parë i vargut është “Klloçka”. “Bufi” qëndron përballë “Klloçkës” dhe fillon me këto fjalë të njërit prej lojtarëve që formon vargun “Erdhi bufi e kërkon të na hajë”.

Me të dëgjuar këto fjalë “Bufi” fillon të vrapojë dukë i shkuar rrotull vargut me “zogj” për t’i kapur ata. “Klloçka” me krahët e hapur fillon të lëvizë sipas lëvizjeve të “Bufit” dhe përpiqet të pengojë veprimet e tij, të cilat synojnë të arrijnë tek vargu i “zogjve”. Këta të fundit lëvizin në grup pas “klloçkës” për të shmangur “Bufin”. Nëse “bufi” arrin të kapë një nga “zogjtë”, ky i fundit del nga loja, por edhe në rastin se vargu i “zogjve” këputet, pjesa e shkëputur del nga loja.

***Udhëzime metodike***

Grumbulloni nxënësit në qendër të palestrës apo terrenit sportiv dhe diskutoni për pak minuta rreth lojërave popullore (çfarë janë, çfarë përfaqësojnë, etj). Më pas shpjegoni qëllimin dhe objektivat e lojës popullore që do të mësohet.

Organizoni procesin mësimor dhe ngrohjen e përgjithshme të organizmit në funksion të strukturave lëvizore që do të ekzekutohen në lojë.

Jepni shpjegimet e duhura, për të mundësuar të kuptuarin e qartë nga nxënësit.

Përsëritet realizimi i lojës sa më shumë, në varësi të kohës në dispozicion dhe ndërroni shpesh herë lojtarët që bëjnë “Bufin” dhe “Klloçkën”, për t’i dhënë mundësi të gjithë nxënësve.

Në rast se loja nuk ngacmon entuziazmin tek nxënësit apo ekzekutimi i saj vështirësohet për shkak të numrit të nxënësve që formojnë vargun, mund të zvogëloni ose rrisni numrin e lojtarëve në varg.

Vlerësoni dhe inkurajoni me fjalë të ngrohta dukuritë pozitive të shfaqura nga nxënësit gjatë realizimit të lojës lëvizore.

Diskutoni në fund të orës së mësimit rreth lojës së mësuar.

***“Kosorja”***

***Karakteristikat dhe organizimi i lojës***

Kjo lojë zhvillohet në një vend të sheshtë, në oborr, fushë, sallë apo palestër. Ndani nxënësit në dyshe dhe secila dyshe të zërë një hapësirë, e cila duhet të jetë e nevojshme për organizimin e lojës. Njëri nga dy nxënësit mban në dorë një litar gjimnastikor të palosur në dysh. Litari në këtë rast do të jetë “kosorja”. Mësuesi drejton lojën duke dhënë sinjalet për fillimin e saj.

Nxënësi që ka litarin, i përkulur përpara me gjunjët gjysmë të përkulur dhe këmbët lehtësisht të hapura (për të siguruar ekuilibrin e nevojshëm), me marrjen e sinjalit fillon të rrotullojë litarin duke imituar lëvizjen e kosores, me qëllim të prekë këmbët e shokut tjetër (kundërshtarit), i cili duhet të kërcejë për të evituar prekjen. Nëse lojtari me litar nuk i prek dot këmbët shokut, loja vazhdon deri në 10-15 kërcime dhe lojtari që kërcen fiton pikën, në të kundërt pikën e fiton lojtari me litar. Rolet e lojtarëve ndërrohen sa herë fitohet pika.

***Udhëzime metodike***

Grumbulloni nxënësit në qendër të palestrës apo terrenit sportiv dhe diskutoni për pak minuta rreth lojërave popullore (çfarë janë, çfarë përfaqësojnë, etj). Më pas shpjegoni qëllimin dhe objektivat e lojës popullore që do të mësohet.

Organizoni procesin mësimor dhe ngrohjen e përgjithshme të organizmit në funksion të strukturave lëvizore që do të ekzekutohen në lojë.

Jepni shpjegimet e duhura, për të mundësuar të kuptuarin e qartë nga nxënësit.

Përsëritet realizimi i lojës sa më shumë, në varësi të kohës në dispozicion.

Në rast se loja nuk ngacmon entuziazmin tek nxënësit, mund të ndryshoni rregullat e saj, numrin e lojtarëve, gjatësinë e litarit, etj, duke përfshirë edhe nxënësit në procesin e vendimmarrjes.

Vlerësoni dhe inkurajoni me fjalë të ngrohta dukuritë pozitive të shfaqura nga nxënësit gjatë realizimit të lojës lëvizore.

Diskutoni në fund të orës së mësimit rreth lojës së mësuar.

“Dita dhe nata”

Kjo lojë zhvillohet në një vend të sheshtë, në oborr, fushë, sallë apo palestër. Ndani hapësirën që keni në dispozicion në dy pjesë të barabarta nëpërmjet shënimit të një vije ose fiksimit të një shiriti në tokë apo dysheme e më pas shënoni (përcaktoni) për dy hapësirat e formuara, kufizimet apo thënë ndryshe vijat fundore. Më pas nëpërmjet një shorti midis dy nxënësve që dalin vullnetarë, ndani klasën në dy grupe, ku njëri grup është “Nata” dhe tjetri “Dita”. Nxënësit e secilit grup vendosen pranë vijës ndarëse të fushës në secilën prej dy hapësirave. Mësuesi drejton lojën me anë të “komandave-fjalë” “Nata” dhe “Dita”. Kur mësuesi thërret “Nata” grupi i nxënësve që janë “Nata” fillojnë të vrapojnë e të ndjekin nxënësit e grupi “Dita” për të kapur secili një prej anëtarëve të grupit tjetër. Ndjekja vazhdon deri në momentin kur fëmijët e grupit që ndiqet (“Dita” në rastin tonë) të dalin jashtë vijave kufizuese të hapësirës së tyre. Ata fëmijë që janë kapur nga shokët e tyre të grupit “Nata” dalin nga loja. Nxënësit e të dy grupeve vendosen përsëri pranë vijës ndarëse të fushës dhe loja rifillon me një “komandë-fjalë” tjetër (“Nata” ose “Dita”). Loja përfundon kur lojtarët e njërit prej dy grupeve kanë dalë të gjithë nga loja dhe pikën fituese e merr grupi i cila ka ende lojtarë në lojë.

***Udhëzime metodike***

Grumbulloni nxënësit në qendër të palestrës apo terrenit sportiv dhe diskutoni për pak minuta rreth lojërave popullore (çfarë janë, çfarë përfaqësojnë, etj). Më pas shpjegoni qëllimin dhe objektivat e lojës popullore që do të mësohet.

Organizoni procesin mësimor dhe ngrohjen e përgjithshme të organizmit në funksion të strukturave lëvizore që do të ekzekutohen në lojë.

Jepni shpjegimet e duhura, për të mundësuar të kuptuarin e qartë nga nxënësit.

Përsëritet realizimi i lojës sa më shumë, në varësi të kohës në dispozicion.

Në rast se loja nuk ngacmon entuziazmin tek nxënësit, mund të ndryshoni rregullat e saj, përbërjen e grupeve (pasi mund të ndodhë që fëmijët më të shkathët të përqendrohen në njërin prej grupeve) duke përfshirë edhe nxënësit në procesin e vendimmarrjes.

Vlerësoni dhe inkurajoni me fjalë të ngrohta dukuritë pozitive të shfaqura nga nxënësit gjatë realizimit të lojës lëvizore.

Diskutoni në fund të orës së mësimit rreth lojës së mësuar.

**Aktivitete (lojëra) para sportive**

• Lojëra parasportive të basketbollit, volejbollit dhe futbollit: “ Pasoje topin ”, “ Shënojmë në shenjë”, “ Paso dhe ulu shpejt” dhe “ Prite dhe hidhe topin”.

Lojërat e mësipërme kanë përmbajtje të tyre struktura lëvizore si: hedhja, pritja, pasimi, goditja, nëpërmjet të cilave ndihmohet fëmija të fitojë shprehitë e para të elementëve teknik të lojërave sportive si: pasimit, driblimit, gjuajtjes në kosh, etj.

“Pasoje topin”

***Struktura lëvizore në përmbajtje të lojës,***është pasimi i shpejtë i topit me dy duar

***Vendi i zhvillimit*:** palestra e shkollës ose terreni i hapur sportiv

***Baza materiale*:** topa sportiv, të cilët sipas mundësive mund të jenë, mini-basketbolli, volejbolli, (mund të jenë edhe plastik, por jo plazhi apo shumë të fryrë e të lehtë)

***Karakteristikat dhe organizimi i lojës***

Kjo lojë organizohet dhe drejtohet nga mësuesi dhe për realizimin e saj, pasimet mund të bëhen në forma të ndryshme: nga përpara, pas shpinës, mbi kokë ose poshtë (midis këmbëve).

Vendosni nxënësit në një formë rrethore në një distancë me shikim nga qendra e rrethit në një distancë nga 1 krah deri në 1,5m larg njëri-tjetrit. Nëse numri i nxënësve është më i madh se 20, ndani nxënësit në dy grupe që formojnë dy rrathë. Të dy grupet kanë në dispozicion nga një top të cilin duhet ta pasojnë dorë më dorë tek njëri-tjetri.

***Udhëzime metodike***

Grumbulloni nxënësit në qendër të palestrës apo terrenit sportiv dhe shpjegoni objektivat dhe rregullat e lojës që do të mësohet.

Organizoni procesin mësimor dhe ngrohjen e përgjithshme të organizmit në funksion të strukturave lëvizore që do të ekzekutohen në lojë.

Realizohet loja nga nxënësit me temp të ngadaltë, bëhen korrigjimet e të metave të ekzekutimit të strukturave lëvizore.

Përsëritet realizimi i lojës sa më shumë, në varësi të kohës në dispozicion, duke rritur shpejtësinë dhe distancën midis nxënësve në mënyrë që të rritet vështirësia e pasimit.

Vlerësoni dhe inkurajoni me fjalë të ngrohta dukuritë pozitive të shfaqura nga nxënësit gjatë realizimit të lojës.

Në varësi të numrit të nxënësve organizoni lojën në formën e konkurrimit midis skuadrave, duke dhënë pike për skuadrën, të cilës i bie topi në tokë gjatë pasimit.

***“ Shënojmë në shenjë”***

***Vendi i zhvillimit*:** klasa, palestra e shkollës ose terreni i hapur sportiv

***Baza materiale*:** Top tenisi, shkumës, metër, mur.

***Karakteristika e zhvillimit të lojës***

Me topin e tenisit në dorë kryhen 10 goditje me precision mbi një shënjë. Shenja konsiston në vizatimin me shkumës të pesë rrathëve me qendër të përbashkët, me distancë 10 cm mbi njëri-tjetrin. Diametri i rrethit përfundimtar nuk duhet të jetë më i madh se 1 metër dhe lartësia nga tokë gjithashtu 1 metër ( mund të përdoret një tabejë portative gjithashtu). Pozicioni fillestar i gjuajtjes është me krahun e mbledhur afër syrit. Distanca midis shenjës dhe fëmijës është 2.5 metra.

***Udhëzime metodike***

Grumbulloni nxënësit në qendër të palestrës apo terrenit sportiv dhe shpjegoni objektivat dhe rregullat e lojës që do të mësohet.

Organizoni procesin mësimor dhe ngrohjen e përgjithshme të organizmit në funksion të strukturave lëvizore që do të ekzekutohen në lojë.

Kjo lojë konsiston në mbledhjen e pikëve matja e të cilave kryhet gjatë 10 goditjeve.

Vlerësimi: Në çdo rreth vendosen pikët si mëposhtë:

5 pikë rrethi 1, 4 pikë rrethi 2, 3 pikë rrethi 3, 2 pikë rrethi 4 dhe 1 pikë rrethi 1

|  |  |
| --- | --- |
| Goditjtet në rrathë | Vlerësimi |
| 50 – 41 pikë | 5 pikë |
| 40 – 30 “ | 4 pikë |
| 30 – 21 “ | 3 pikë |
| 20 – 11 “ | 2 pikë |
| 10 - 0 “ | 1 pikë |

Përsëritet realizimi i lojës sa më shumë, në varësi të kohës në dispozicion, duke rritur distancën nga vendi i shënimit, në mënyrë që të rritet vështirësia e pasimit.

Vlerësoni dhe inkurajoni me fjalë të ngrohta dukuritë pozitive të shfaqura nga nxënësit gjatë realizimit të lojës.

Në varësi të numrit të nxënësve organizoni lojën në formën e konkurrimit midis skuadrave, cila prej tyre do të mbledhë më shumë pikë.

***“ Paso dhe ulu shpejt”***

***Struktura lëvizore në përmbajtje të lojës****,* është pasimi i shpejtë i topit me dy duar

***Vendi i zhvillimit*:** palestra e shkollës ose terreni i hapur sportiv

***Baza materiale*:** stola gjimnastikor, topa sportiv, të cilët sipas mundësive mund të jenë, mini-basketbolli, volejbolli (mund të jenë edhe plastik, por jo plazhi apo shumë të fryrë e të lehtë)

***Karakteristikat dhe organizimi i lojës***

Kjo lojë organizohet dhe drejtohet nga mësuesi. Për realizimin lojës vendosini nxënësit në varg njëri pas tjetrit mbi stolin gjimnastikor. Distanca midis nxënësve duhet të jetë 0.5m. përballë vargut të nxënësve (të cilët qëndrojnë në këmbë mbi stol), është vendosur një nxënës, që qëndrojnë poshtë stolit në një distancë të përcaktuar nga mësuesi, i cili mban të duar një top sportiv. Nxënësi që mban në dorë topin sportiv qëndron në gadishmëri për të marrë sinjalin dhe për të filluar veprimet lëvizore sipas përmbajtjes së lojës. Mësuesi jep sinjalin.

Veprimi 1: Jepni sinjalin për fillimin e lojës lëvizore dhe ndiqni ecurinë e saj në vazhdimësi.

Veprimi 2: Nxënësi që mban topat sportiv në dorë realizon pasimin me nxnësin e parë të vargut mbi stol, i cili e kthen përsëri topin tek nxënësi që pasoi i pari, me një pasim tjetër.

Veprimi 3: Pas pasimit nxënësi i vargut që realizoi pasimin me shokun përballë tij, ulet ndenjur me këmbët e hapura anash stolit gjimnastikor.

Veprimi 4: Topi i rimarrë me pasim pasohet tek nxënësi i dytë në varg e kështu me rradhë deri sa të mbarojnë të gjithë nxënësit e të jenë ulur të gjithë mbi stol.

***Udhëzime metodike***

Grumbulloni nxënësit në qendër të palestrës apo terrenit sportiv dhe shpjegoni objektivat dhe rregullat e lojës që do të mësohet.

Organizoni procesin mësimor dhe ngrohjen e përgjithshme të organizmit në funksion të strukturave lëvizore që do të ekzekutohen në lojë.

Loja realizohet nga dy ose më shumë grupe njëkohësisht, të cilët mund edhe

Realizohet loja nga nxënësit me temp të ngadaltë, bëhen korrigjimet e të metave të ekzekutimit të strukturave lëvizore.

Përsëritet realizimi i lojës sa më shumë, në varësi të kohës në dispozicion, duke rritur shpejtësinë e kryerjes së saj.

Vlerësoni dhe inkurajoni me fjalë të ngrohta dukuritë pozitive të shfaqura nga nxënësit gjatë realizimit të lojës.

Në varësi të numrit të nxënësve loja mund të realizohet nga dy ose më shumë grupe njëkohësisht edhe në formën e konkurrimit midis skuadrave, duke dhënë pikë për skuadrën që realizon pasimet më shpejtë.

***“ Prite dhe hidhe topin”***

***Strukturat lëvizore në përmbajtje të lojës, janë:*** pasimi i shpejtë i topit me dy duar dhe vrapime në distanca të shkurtra.

***Vendi i zhvillimit*:** palestra e shkollës ose terreni i hapur sportiv

***Baza materiale*:** topa sportiv, të cilët sipas mundësive mund të jenë, mini-basketbolli, volejbolli (mund të jenë edhe plastik, por jo plazhi apo shumë të fryrë e të lehtë)

***Karakteristikat dhe organizimi i lojës***

Kjo lojë organizohet dhe drejtohet nga mësuesi. Për realizimin e lojës ndani klasën në dy skuadra. Skuadra që do të ketë topin dhe nisi lojë vendoset nëpërmjet hedhjes së shortit. Loja konsiston në realizimin e 5 pasimeve prej skuadrës që ka topin. Lojtarët e skuadrës tjetër (kundërshtare) përpiqen të pengojnë lojtarët e skuadrës që zotëron topin, të realizojnë pasimet dhe ta marrin ata në zotërim topin, për të kryer 5 pasimet. Me kryerjen e 5 pasimeve skuadra merr 1 pikë.

***Udhëzime metodike***

Grumbulloni nxënësit në qendër të palestrës apo terrenit sportiv dhe shpjegoni objektivat dhe rregullat e lojës që do të mësohet.

Organizoni procesin mësimor dhe ngrohjen e përgjithshme të organizmit në funksion të strukturave lëvizore që do të ekzekutohen në lojë.

Duhet të kini shumë kujdes në organizmin e kësaj loje, pasi kontaktet fizike midis nxënësve janë shumë prezent, duke krijuar mundësinë e përplasjeve dhe dëmtimeve të mundshme.

Ndërhyni për të bërë korrigjimet e të metave të ekzekutimit të strukturave lëvizore.

Në rast se loja nuk ngacmon entuziazmin tek nxënësit, mund të ndryshoni rregullat e saj, numrin e lojtarëve, përbërjen e skuadrave, numrin e pasimeve (në zvogëlim apo në rritje) duke përfshirë edhe nxënësit në procesin e vendimmarrjes.

Përsëritet realizimi i lojës sa më shumë, në varësi të kohës në dispozicion.

Vlerësoni dhe inkurajoni me fjalë të ngrohta dukuritë pozitive të shfaqura nga nxënësit gjatë realizimit të lojës.

REFERENCAT

1. Bardhyl MISJA “Drejtimet metodike të pasurimit të përvojës lëvizore të fëmijëve parashkollorë 5-6 vjec” (Dizertacion për kërkim grdade shkencore “Doktor Shkencash”) ILKF “Vojo Kushi”, Tiranë 1988.

2. Edvin DASHI dhe Teuta DASHI “Edukimi fizik në shkolla”, Shtëpia Botuese “Ora”, Tiranë 2007.

3. Enver BUSHATI “Lojna popullore”, Shtëpia botuese “Naim Frashëri”, Tiranë 1974.

4. Guido SUBASHI dhe Jani DACI “Didaktika e Edukimit fizik”, Shtëpia botuese e Librit Unversitar, Tiranë 2004

5. Instituti i Studimeve Pedagogjike “Programe të lëndës së edukimit fizik për klasat 6,7,8,9 ” Tiranë 2004.

6. Instituti i Zhvillimit të Arsimit dhe Instituti i Shëndetit Publik “ Shkolla, kurrikula dhe edukimi, për një ushqyerje të shëndetëshme”, Paketë trajnuese, Tiranë 2013.

7. Kurrikula bërthamë për arsimin e mesëm të ulët të Kosovës (klasat 6,7,8,9), Prishtinë 2012.

8. Rae PICA “Physical Education for Young Children” (Human Kinetics 2008).