***Mësimi 16: Veprimtari “KRIJIMI I NJË RREGULLORE”***

Si përmbledhëse e të gjitha njohurive të trajtuara në temat mësimore të mësipërme, do të zhvillohet një veprimtari, që konsiston në organizimin e nxnënsve për të punuar në grup për krijimin e një rregullore të klasës. Kjo veprimtariduhet të ndihmojë nxënësit të reflektojnë mbi njohuritë e marra, të ngacmojë tek ta të menduarit kritik, si dhe të zhvillojë aftësitë e komunikimit dhe të shprehurit.

Në orën mësimore kjo temë mund të trajtohet si më poshtë:

|  |  |  |  |
| --- | --- | --- | --- |
| **Fusha: Edukim fizik sporte dhe shëndet** | **Lënda: Edukim fizik sporte dhe shëndet** | **Shkalla: II** | **Klasa e parë** |
| **Tema mësimore: Krijimi i një rregullore** | | **Situata e të nxënit: Punë në grup për krijimin e një rregullore.** | | |
| **Rezultatet e të nxënit të kompetencave të fushës sipas temës mësimore:**  **Nxënësi:**   * Identifikon rregulla për një veprimtari të sigurt brenda dhe jashtë shkollës. * Rrespekton rregulla të sigurisë | | **Fjalë kyçe:**  Rregulla  Rregullore  Punë në grup | | |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Shkencat shoqërore, Gjuhën dhe komunikimin | | |
| **Metodologjia dhe veprimtaritë e nxënësve** | | | | |
| **Veprimi 1** Mësuesi fton nxënësit në një diskutim rreth rregullave që duhet të vendosen në rregullore.  **Veprimi 2** Mësuesi drejton nxënësit të zgjedhin rregulla që mund të respektohen nga të gjithë ata.  **Veprimi 3** Mësuesi i drejton nxënësit të bëjnë një listë me rregullat që janë zgjedhur për tu vendosur në rregullore.  **Veprimi 4** Rregullat shkruhen prej nxënësve në një poster të madh, i cili mund të zbukurohet e të pasurohet me vizatime.  **Veprimi 5** Posteri vendoset në një vend të dukshëm për të qenë lehtësisht i lexueshëm nga të gjithë.  Mësuesi duhet të tregojë kujdes në dhënien e mundësisë dhe në inkurajimin e të gjithë nxënësve për tu aktivizuar e për t’u përfshirë në punën në grup. | | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin, me mësuesin/en dhe mjekun për njohjuritë që kanë rreth temës që diskutohet.  Do të vlerësohen për dukuritë pozitive të shfaqura gjatë veprimtarisë, (respektimi mendimit të shokëve, rradhës së diskutimit, pjesmarrja aktive në diskutim, etj.) | | | | |
| **Detyrat dhe puna e pavarur:**  Nxënësit në shtëpi duhet të lexojnë këshillat në rubrikën “Këshilla”. | | | | |