***Mësimi 15: Rregullorja e palestrës dhe e këndit sportiv***

Në mënyrë që të kemi nxënës më të sjellshëm dhe mundësi më të mirë të administrimit të tyre prej mësuesit gjatë orës mësimore të Edukimit fizik, sporte dhe shëndet, në tekstin e nxnënësit është paraqitur një poster me rregulla, i cili do tu shërbejë si mësuesve ashtu edhe nxënësve.

Refelektimet mbi posterin e rregullave

1. Në rast se sjellja e një nxnënësi paraqet problem, ju mund ta drejtoni atë të lexojë posterin e rregullave. Në këtë mënyrë do t’i jepni atij mundësinë të rreflektojë një moment që sjellja e tij dëmton veten, shokët e klasës dhe prish orën e mësimit, dhe si pasojë do të vijë modifikimi i sjelljes negative.

2. Por nëse refleksioni i parë nuk do të ndodhë menjëherë dhe nxënësi vazhdon në sjelljen e tij negative, një veprim i dytë mund të ndërmerret duke e ulur nxënësin të pikturojë ose të shkruaj (sipas mundësive që ai ka për të shkruar diçka) mbi atë që ai duhet të përmirësojë në sjelljen e tij. Gjatë këtij proçesi nxënësi duhet ndihmuar e asistuar, në mënyrë që të kuptojë më mirë sjelljen negative të tij dhe modele të sjelljeve pozitive që duhet ta zëvendësojnë atë.

3. Por jo vetëm të pikturojë e të shkruaj! Nëse nuk bën asnjë nga veprimet e mësipërme, i jepni atij mundësinë e një momenti qetësimi dhe refleksioni, veçuar nga loja apo veprimtaria fizike që po kryhet, por gjithnjë duke parë tek posteri i rregullave që keni varur në mur.

Në orën mësimore kjo temë mund të trajtohet si më poshtë:

|  |  |  |  |
| --- | --- | --- | --- |
| **Fusha: Edukim fizik sporte dhe shëndet** | **Lënda: Edukim fizik sporte dhe shëndet** | **Shkalla: II** | **Klasa e parë** |
| **Tema mësimore: Rregullorja e palestrës dhe e këndit sportive** | | **Situata e të nxënit: Bashkëbisedim, sjellja shembujve dhe reflektim i nxënësve.** | | |
| **Rezultatet e të nxënit të kompetencave të fushës sipas temës mësimore:**  **Nxënësi:**   * Njeh rregullat elementare të ruajtjes së organizmit nga dëmtimet e mundshme gjatë të ushtruarit me aktivitet fizik e sportiv. | | **Fjalë kyçe:**  Rregullore  Poster | | |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Shkencat shoqërore, Gjuhën dhe komunikimin | | |
| **Metodologjia dhe veprimtaritë e nxënësve** | | | | |
| **Faza e parë:** Mësuesi shoqëron nxnënsit për të lexuar postërin e rregullores së shkollës.  **Faza e dytë:** Mësuesi i shoqëron nxënësit në klasë dhe i fton ata të lexojnë në mësimin e ditës rregullat një e nga një, për të diskutuar rreth ngjashmërisë midis rregullurës së shkollës dhe rregullores në libër.  **Faza e tretë:** Mësuesi drejton nxnënsit në një diskutim rreth rëndësisë së respektimit të rregullave në përgjithësi dhe rregullave të këndit sportiv në veçanti, për një veprimtari sortive të sigurt.  **Faza e katërt:** Mësuesi i fton nxnënësit të shikojnë figurën në rubrikën “Provo veten” dhe ta përshkruajnë atë që kuptojnë prej saj.  Gjatë diskutimit mësuesi duhet të tregojë kujdes në dhënien e mundësisë për t’u shprehur dhe për t’u aktivizuar në diskutim të gjithë nxënësve në klasë. | | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohjuritë që kanë rreth temës mësimore.  Do të vlerësohen për dukuritë pozitive të shfaqura gjatë dikutimit (respektimi mendimit të shokëve, rradhës së diskutimit, pjesmarrja aktive në diskutim, etj.) | | | | |
| **Detyrat dhe puna e pavarur:**  Nxënësit të vizatojnë objektin e duhur në hapësirën boshe të çdo fjalie tek rubrika “Provo veten”. | | | | |