***Mësimi 10: Një ylber barnash***

Barnat mjeksore janë vërtetë një mister. Një herë mund të jetë një kokërr e vogël bojë rozë, një tjetër mund të jetë një shurup me ngjyrë të errët, një tjetër është një krem i bardhë për të lyer plagët apo puçrat e vogla që na dalin në lëkurë, një tjetër mund të jetë një pilulë e madhe blu, e një tjetër mund të jetë një lëng në një shishe e vogël, për t’u bërë me gjilpërë.

Një ylber i vërtetë barnash!

Si do që të jetë forma, shija apo ngjyra e barnave që doktori pediatër këshillon prindërit e fëmijës apo vetë atë të marrë, ato të gjithë ata shërbejnë për një gjë, bëjnë që fëmija të ndihet më mirë, të mos ketë më dhimbje apo temperaturë, të shërohet e t’i kthehet përsëri shkollës dhe lojrave.

Shumica e barnave prodhohet nëpër laboratorë të specializuar, të cilët përbërësit kryesorë të tyre i marrin nga produktet që gjenden në natyrë. Pasi krijohet një bar, shkencëtarët e testojnë atë shumë e shumë herë në shumë mënyra, për tu siguruar që bari i prodhuar është i sigurt për njerëzit, i shëron ata nga sëmundja që kanë e nuk u shkakton probleme apo dhimbje të tjera.

Shumë nga barnat e “reja”, janë forma të barnave të “ vjetra”, të cilat shkencëtarët i kanë përmirësuar e I kanë bërë më të efektshme për të shëruar më mirë e më shpejtë lloje të ndryshme sëmundjesh e dhimbjesh.

Në orën mësimore kjo temë mund të trajtohet si më poshtë:

|  |  |  |  |
| --- | --- | --- | --- |
| **Fusha: Edukim fizik sporte dhe shëndet** | **Lënda: Edukim fizik sporte dhe shëndet** | **Shkalla: II** | **Klasa e parë** |
| **Tema mësimore: Një ylber barnash** | | **Situata e të nxënit: Bashkëbisedim, sjellja shembujve dhe reflektim i nxënësve.** | | |
| **Rezultatet e të nxënit të kompetencave të fushës sipas temës mësimore:**  **Nxënësi:**   * Kupton se disa medikamente (barna mjeksore) ndikojnë në pozitivisht në shëndetin dhe mirëqenien e tij/saj. * Pi barnat vetëm me këshillën e mjekut pediatër dhe në prani të prindërve. | | **Fjalë kyçe:**  Barna mjeksore  Këshilla të mjekut | | |
| **Burimet:**  Teksti i nxënësit, programi, udhëzuesi i mësuesit dhe literaturë ndihmëse. | | **Lidhja me fushat e tjera ose me temat ndërkurrikulare:** Shkencat natyrore, Gjuhën dhe komunikimin | | |
| **Metodologjia dhe veprimtaritë e nxënësve** | | | | |
| **Faza e parë:** Mësuesi i fton nxnënësit të shikojnë figurën dhe të diskutojnë rreth asaj që kuptojnë prej saj.  **Faza e dytë:** Mësuesi kërkon prej nxënënësve të lexojnë tregimin për Erën dhe më pas i fton ata të dikutojnë rreth pyetjeve:  1. A veproi mirë Era, që piu barna pa këshillën e mjekut dhe pa lejen e prindërve?  2. Si do të veproje, po të ishe në vendin e Erës?  3. Kush duhet të t’i këshillojë barnat që duhet të pish kur je sëmurë?  **Faza e tretë:** Mësuesi shpjegon duke përdorur shembuj për mënyrën e duhur të marrjes së barnave dhe për rrezikun që i kanoset shëndetit në rast se barnat merren pa këshillën e mjekut dhe jo në prani të prindërve. | | | | |
| **Faza e katërt:** Mësuesi kërkon nxënësve:  1. Të lidhin me shigjeta figurat në tabelën e parë në tekst  2. Të plotësojnë tabelën e dytë në tekst.  Më pas drejton nxnënësit në një diskutim rreth përmbajtjes dhe plotësimit të tabejës së dytë, duke treguar kujdes në dhënien e mundësisë për t’u shprehur dhe për t’u aktivizuar në diskutim të gjithë nxënësve në klasë. | | | | |
| **Vlerësimi:**  Nxënësit/et do të vëzhgohen gjatë bashkëveprimit me njëri –tjetrin dhe mësuesin/en për njohjuritë që kanë rreth temës mësimore  Do të vlerësohen për dukuritë pozitive të shfaqura gjatë dikutimit (respektimi mendimit të shokëve, rradhës së diskutimit, pjesmarrja aktive në diskutim, etj.) | | | | |
| **Detyrat dhe puna e pavarur:**  Plotësimi i tabelave në tekst. | | | | |